Diari Oficial de la Generalitat Valenciana


Sumari del DOGV 6406, del 26-11-2010 (2010/12631)

RESOLUCIÓ de 15 de novembre de 2010, de la Conselleria de Justícia i Administracions Públiques, per la qual es disposa l'execució de la Sentència 16/2010, del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6406

Data del DOGV
:   26-11-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/12777


Data del document
:   15-11-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

RESOLUCIÓ de 15 de novembre de 2010, de la Conselleria de Justícia i Administracions Públiques, per la qual es disposa l'execució de la Sentència 16/2010, del Tribunal Superior de Justícia de la Comunitat Valenciana.  
 [2010/12177]  
Per Orde de 26 de juliol de 2001, de la Conselleria de Justícia i Administracions Públiques, es van convocar les proves selectives d'accés al grup A, sector administració especial, veterinaris, torn d'accés lliure, -convocatòria 22/99- corresponents a l'oferta d'ocupació pública de la Generalitat Valenciana de 1999.  
Per acord de 31 de juliol de 2003, del Tribunal de Selecció, es van fer públiques la relació definitiva d'aspirants aprovats i les puntuacions definitives de la fase de concurs.  
Disconforme amb la valoració de mèrits del Tribunal de la convocatòria 22/99, l'aspirant Antonio Pariente Martín va interposar, davant de l'òrgan convocant, recurs d'alçada contra l'esmentat acord de 31 de juliol de 2003.  
El recurs va ser decidit desestimatòriament per la Resolució de 24 de setembre de 2003, del conseller de Justícia i Administracions Públiques.  
Per Resolució de 14 de gener de 2004, del conseller de Justícia i Administracions Públiques es va disposar la publicació de la puntuació final dels aspirants que van superar les proves selectives de la convocatòria 22/99.  
Promoguda acció contenciosa contra la resolució de 14 de gener de 2004, el Tribunal Superior de Justícia de la Comunitat Valenciana -que va conéixer de les actuacions pel procediment ordinari-, després d'apreciar la disconformitat a dret de l'acte impugnat, va fallar estimatòriament el recurs per la Sentència 16/2010, de 13 de gener.  
Caducada l'acció de cassació pel transcurs del termini sense preparació del recurs especial, la sentència va esdevindre ferma i va adquirir autoritat de cosa jutjada.   
La Secció Segona de la Sala Contenciosa Administrativa del Tribunal Superior de Justícia, va estimar parcialment la pretensió processal del demandant. La part dispositiva de la sentència anul·la l'acte impugnat en els extrems referits a les qualificacions del recurrent, i reconeix, com a situació jurídica individualitzada, el dret de l'actor a obtindre 3,12 punts en l'apartat d'"experiència professional" i 2,70 en el de "cursos de formació i perfeccionament", amb un total de 7,37 punts en la fase de concurs, determinant, finalment, el dret a la inclusió d'aquell en la relació definitiva d'aspirants aprovats.  
Vista l'acta de 12 de novembre de 2010, del Tribunal de Selecció de la referida convocatòria 22/99  
Atesos els pronunciaments continguts en la resolució de la Sentència 16/2010, del Tribunal Superior de Justícia de la Comunitat Valenciana, i de conformitat amb el que disposa l'article 118 de la Constitució espanyola, així com en els articles 17.2 de la Llei Orgànica 6/1985, d'1 de juliol, del Poder Judicial i 103.2 de la Llei 29/1998, de 13 de juliol, reguladora de la Jurisdicció Contenciosa Administrativa, els quals establixen l'obligatorietat de compliment de les sentències i la resta de resolucions fermes dictades pels tribunals de Justícia, resolc  
Primer  
Declarar, a proposta del Tribunal de Selecció, que a l'aspirant Antonio Pariente Martín, DNI 79.114.573, li corresponen, en la fase de concurs, 3,12 punts en l'apartat "experiència professional" i 2,70 punts en l'apartat "cursos de formació i perfeccionament", amb la qual cosa obté una puntuació definitiva en la fase de concurs de 7,37 punts. Atés que en la fase d'oposició va obtindre 53,66 punts i en el curs selectiu ha sigut qualificat amb 9,5 punts, l'aspirant aconseguix la puntuació final de 70,53 punts en les proves selectives del concurs-oposició de la convocatòria 22/99, d'accés al grup A, sector administració especial, veterinaris, torn d'accés lliure.  
Segon  
De conformitat amb la base 12 de la convocatòria, en el termini de 20 dies hàbils comptats des del següent al de la publicació de la present resolució en el Diari Oficial de la Comunitat Valenciana, l'aspirant proposat haurà de presentar davant de la Direcció General d'Administració Autonòmica els documents següents:   
1) Certificat de naixement expedit pel Registre Civil corresponent, o fotocòpia del DNI, degudament compulsada.  
2) Fotocòpia compulsada del títol acadèmic exigible segons el que establix la base 2.1.3 de la convocatòria.  
3) Declaració de no haver sigut separat per mitjà d'expedient disciplinari de qualsevol administració o ocupació pública, així com de no estar inhabilitat penalment per a l'exercici de les funcions públiques.  
4) Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.  
Si l'aspirant proposat, dins del termini indicat i excepte casos de força major, no presentara la documentació acreditativa o d'esta es deduïra que no té algun dels requisits exigits, no podrà ser nomenat personal de la Generalitat, sense perjuí de la responsabilitat en què haguera pogut incórrer.  
Contra la present resolució, podrà promoure's, per les parts legitimades, incident d'execució de sentència, davant del Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
València, 15 de novembre de 2010.- El vicepresident segon del Consell i conseller d'Economia, Hisenda i Ocupació (p.d. Resolució de 30 de juliol de 2010. DOCV de 02.08.10): Gerardo Camps Devesa.